Το **εμ****βόλιο για τον κίτρινο πυρετό**  είναι ένα εμβόλιο που προστατεύει από τον κίτρινο πυρετό. Ο κίτρινος πυρετός είναι μια ιογενής λοίμωξη που ενδημεί στην Αφρική και τη Νότια Αμερική. Περίπου το 99% των  ατόμων αναπτύσσει ανοσία μέσα σε ένα μήνα από τον εμβολιασμό και αυτό διαρκεί εφ' όρου ζωής. Το εμβόλιο μπορεί να χρησιμοποιηθεί για να ελέγχονται τα ξεσπάσματα της νόσου. Χορηγείται με ενδομυική ένεση ή υποδόρια.

Η Παγκόσμια Οργάνωση Υγείας (ΠΟΥ) συνιστά την ανοσοποίηση ρουτίνας σε όλες τις χώρες όπου η νόσος είναι συχνή. Αυτό θα πρέπει να γίνεται συνήθως στην ηλικία των εννέα με δώδεκα μηνών. Θα πρέπει επίσης να εμβολιάζονται τα άτομα που ταξιδεύουν σε περιοχές όπου ενδημεί η νόσος. Μετά την πρώτη δόση, δεν απαιτούνται συνήθως επιπλέον δόσεις.

Το εμβόλιο για τον κίτρινο πυρετό είναι γενικά ασφαλές. Εδώ περιλαμβάνονται και τα άτομα που έχουν μολυνθεί από τον HIV, αλλά είναι ασυμπτωματικά. Στις ήπιες παρενέργειες μπορεί να περιλαμβάνεται πονοκέφαλος, μυϊκοί πόνοι, πόνος στην περιοχή της έγχυσης, πυρετός και εξάνθημα. Σοβαρές αλλεργίες παρουσιάζονται ανά περίπου οκτώ εκατομμύριο δόσεις, σοβαρά νευρολογικά προβλήματα παρουσιάζονται ανά περίπου τέσσερα εκατομμύρια δόσεις, ενώ ανεπάρκεια οργάνων εμφανίζεται ανά περίπου τρία εκατομμύρια δόσεις. Είναι πιθανότατα ασφαλές κατά την εγκυμοσύνη και ως εκ τούτου συνιστάται σε άτομα που ενδέχεται να εκτεθούν στη νόσο. Δεν πρέπει να χορηγείται σε άτομα με πολύ κακή λειτουργία του ανοσοποιητικού συστήματος.

Το εμβόλιο του κίτρινου πυρετού άρχισε να χρησιμοποιείται το 1938.Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, την πιο σημαντική φαρμακευτική αγωγή που συνιστάται για ένα βασικό σύστημα υγείας. Το 2014 η χονδρική τιμή κυμαινόταν μεταξύ 4,30 και 21,30 δολαρίων. Στις Ηνωμένες Πολιτείες το κόστος του κυμαίνεται μεταξύ 50 και 100 δολαρίων. Το εμβόλιο παρασκευάζεται από τον εξασθενημένο ιό του κίτρινου πυρετού. Σε ορισμένες χώρες απαιτείται βεβαίωση εμβολιασμού κατά του κίτρινου πυρετού πριν από την είσοδο στη χώρα, κατά την έλευση από χώρα όπου ενδημεί η ασθένεια.

Παραπομπές
----------

1. 1 2 3 4 5 6  «Vaccines and vaccination against yellow fever. WHO position paper -- June 2013.». *Releve epidemiologique hebdomadaire / Section d'hygiene du Secretariat de la Societe des Nations = Weekly epidemiological record / Health Section of the Secretariat of the League of Nations* **88** (27): 269–83. 5 July 2013. PMID 23909008. .
2. ↑  Staples, JE; Bocchini JA, Jr; Rubin, L; Fischer, M; Centers for Disease Control and Prevention, (CDC) (19 June 2015). «Yellow Fever Vaccine Booster Doses: Recommendations of the Advisory Committee on Immunization Practices, 2015.». *MMWR. Morbidity and mortality weekly report* **64** (23): 647–50. PMID 26086636.
3. ↑  «Yellow Fever Vaccine». *CDC*. 13 Δεκεμβρίου 2011. Ανακτήθηκε στις 15 Δεκεμβρίου 2015.
4. ↑  Norrby E (November 2007). «Yellow fever and Max Theiler: the only Nobel Prize for a virus vaccine». *J. Exp. Med.* **204** (12): 2779–84. doi:10.1084/jem.20072290. PMID 18039952. PMC 2118520. .
5. ↑  «WHO Model List of EssentialMedicines» (PDF). *World Health Organization*. Οκτωβρίου 2013. Ανακτήθηκε στις 22 Απριλίου 2014.
6. ↑  «Vaccine, Yellow Fever». *International Drug Price Indicator Guide*. Ανακτήθηκε στις 6 Δεκεμβρίου 2015. [*νεκρός σύνδεσμος*]
7. ↑  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. σελ. 318. ISBN 9781284057560.